भिवानी | पेट्रोल व डीजल के बढ़े हुए दामों के खिलाफ भिवानी व्यापारमंडल मण्डल सदस्यों ने भारतीय पेट्रोलियम मंत्री का प्रतीकात्मक पुतला फूंका। जेपी कौशिक ने बताया कि सरकार आए दिन महंगाई घटाने की बजाए महंगाई बढ़ा रही है। उसने आम गरीब आदमी की कमर तोड़कर रख दी है। आज किसान भुखमरी की कगार पर पहुंच गया है। वहीं व्यापारी भी महंगाई की चक्की में पीसता जा रहा है। उन्होंने बताया कि सरकार तुरंत प्रभाव से पेट्रोल व डीजल के बढ़ाए गए दामों को वापिस ले अन्यथा व्यापारी सड़कों पर उतरने के लिए मजबूर होगा। इस अवसर पर सीटू नेता कामरेड ओम प्रकाश, कामरेड रवि खन्ना, रामफल देशवाल, तुलसीराम, प्रवीण गुप्ता, रामनिवास शर्मा, सुशील शर्मा, अनुराग शर्मा, शिवम कौशिक, अमित बंसल, राजेश वर्मा, राजकुमार, अमन वर्मा आदि मौजूद थे।